# 16 del Cigne

16 del Cigne (16 Cygni, abreujat com a 16 Cyg) és un sistema estel·lar triple localitzat aproximadament a 70 anys llum en la constel·lació del Cigne. El sistema consisteix en dues nanes grogues, semblants al Sol, i una nana vermella. El 1996, es va descobrir un planeta extrasolar en una òrbita excèntrica al voltant de l'estrella 16 Cygni B.

## Distància

La paral·laxi de les dues estrelles més brillants va ser calculada en 46,25 segons d'arc o arcsec per a 16 Cygni A i 46,70 segons d'arc per a 16 Cygni B dins de la missió d'astrometria Hipparcos. Malgrat que els dos components estan associats, es pot assumir que es troben a la mateixa distància; d'aquesta manera, les diferents paral·laxis són fruit d'un error experimental. Usant la paral·laxi del component A, la distància és de 21,6 parsecs. La paral·laxi del component B correspon a la distància de 21,4 parsecs.

## Components del sistema

16 del Cigne és un triple sistema jeràrquic. Les estrelles A i C formen una binària pròxima amb una separació projectada de 73 ua. Els elements orbitals de la binària A-C són actualment desconeguts. A una distància de 860 ua des de A, es troba un tercer component designat 16 del Cigne B. L'òrbita de B relativa al parell A-C no està ben determinada: les òrbites plausibles tenen un període de 18.200 a 1,3 milions d'anys, amb un semieix major d'entre 877 i 15,180 ua.
Tant 16 del Cigne A com 16 del Cigne B són estrelles nanes grogues, igual que el Sol. D'acord amb la informació de la inspecció de Gènova-Copenhaguen, ambdues estrelles tenen una massa similar a la del Sol. L'edat estimada per a les dues estrelles varia mínimament, però 16 del Cigne aparenta ser molt més antiga que el nostre sistema solar; deu tenir al voltant de 10.000 milions d'anys d'antiguitat. 16 del Cigne C és molt menys brillant que la resta de les estrelles, i podria ser una nana vermella.

## Sistema planetari

El 1996, un planeta extrasolar en una òrbita excèntrica va ser albirat al voltant de l'estrella 16 del Cigne B. L'òrbita del planeta triga 798,5 dies a completar-se, amb un semieix major d'1,68 ua. Igual que la majoria dels planetes extrasolars coneguts, 16 del Cigne Bb va ser detectat mesurant la velocitat radial de la seva estrella mare, que solament li dona un marge inferior en la massa: en aquest cas, prop d'1,68 vegades la de Júpiter.
Es va enviar un missatge METI al sistema 16 del Cigne des del radar més gran d'Euràsia, el radar planetari Ievpatòria, de 70 metres. El missatge es va anomenar Cosmic Call 1 i es va enviar el 23 de maig del 1999. Arribarà a 16 del Cigne el novembre del 2069.
El sistema de 16 del Cigne es troba a dins del camp de visió de l'actualment operativa missió Kepler per a detectar planetes.
| Company (En ordre des de l'estrella) | Massa (M$_J$) | Període Orbital (dies) | Eix semimajor (AU) | Excentricitat |
| Bb | >1,68 ± 0,15 | 798,5 ± 1,0 | 1,681 ± 0,097 | 0,681 ± 0,017 |

## Referències

* 1 2 Afirmat a: Enciclopèdia Extrasolar Planets. Identificador Extrasolar Planets Encyclopaedia d'exoplaneta: 16_cyg_bb--78. Llengua del terme, de l'obra o del nom: anglès.
* 1 2 3 «F- and G-type stars with planetary companions: υ Andromedae, ρ¹ Cancri, τ Bootis, 16 Cygni and ρ Coronae Borealis» (en anglès). Astronomy and Astrophysics, 1998, pàg. 942–952.
* ↑ Harold A. McAlister «Eleven exoplanet host star angular diameters from the chara array» (en anglès). Astrophysical Journal, 1, 21-07-2009, pàg. 154–162. DOI: 10.1088/0004-637X/701/1/154.
* 1 2 3 Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* 1 2 Bárbara Rojas-Ayala «SWEET-Cat updated. New homogenous spectroscopic parameters». Astronomy and Astrophysics, 11-2018, pàg. 13. DOI: 10.1051/0004-6361/201833350.
* 1 2 «The 2001 US Naval Observatory Double Star CD-ROM. I. The Washington Double Star Catalog» (en anglès). Astronomical Journal, 6, 12-2001, pàg. 3466–3471. DOI: 10.1086/323920.
* ↑ «HIP 96895». The Hipparcos and Tycho Catalogues. ESA, 1997.
* ↑ «HIP 96901». The Hipparcos and Tycho Catalogues. ESA, 1997.
* 1 2 Raghavan, D. i cols. (2006) "Two Suns in The Sky: Stellar Multiplicity in Exoplanet Systems" Arxivat 2021-05-12 a Wayback Machine. (preprint)
* ↑ Hauser, H., Marcy, G. «The Orbit of 16 Cygni AB». Publications of the Astronomical Society of the Pacific, 111, 1999, pàg. 321 – 334. Arxivat de l'original el 2002-08-03 [Consulta: 11 gener 2008]. Arxivat 2002-08-03 a Wayback Machine. «Còpia arxivada». Arxivat de l'original el 2002-08-03. [Consulta: 11 gener 2008].
* ↑ Nordstrom i cols. «Record 13627». Geneva-Copenhagen Survey of Solar neighbourhood, 2004.
* ↑ Nordstrom i cols. «Record 13631». Geneva-Copenhagen Survey of Solar neighbourhood, 2004.
* ↑ Cochran i cols. «The Discovery of a Planetary Companion to 16 Cygni B». The Astrophysical Journal, 483, 1997, pàg. 457-463. Arxivat de l'original el 2021-04-21 [Consulta: 11 gener 2008].
* ↑ Butler, R. i cols. «Catalog of Nearby Exoplanets». The Astrophysical Journal, 646, 2006, pàg. 505 – 522. (web version)
* ↑ «Передача и поиски разумных сигналов во Вселенной» (en rus). Arxivat de l'original el 2019-05-30. [Consulta: 8 novembre 2010].
* Matthew Holman, Jihad Touma & Scott Tremaine «Chaotic variations in the eccentricity of the planet orbiting 16 Cygni B». Nature, 386, 1997, pàg. 254-256. DOI: 10.1038/386254a0.

## Vegeu també

* 61 del Cigne
* HD 222582

## Enllaços externs

* «16 Cygni 2?». SolStation. [Consulta: 24 juny 2008].
* «16 Cygni B». Extrasolar Visions. Arxivat de l'original el 2007-09-30. [Consulta: 24 juny 2008].
* «16 Cygni-B». University of Illinois at Urbana-Champaign. The Planet Project. Arxivat de l'original el 2008-05-18. [Consulta: 24 juny 2008].
* «16 Cyg B». Exoplanets. Arxivat de l'original el 2016-11-30. [Consulta: 3 maig 2009].
* 16 del Cigne a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 19$^h$ 41$^m$ 51.9720$^s$; +50° 31′ 03.083″ Viccionari